René Laane

René Laane (sündinud 30. juunil 1977 Paides) on Eesti kaitseväelane, ettevõtja, mentor ja sportlane.

Endise Eesti kaitseväelase ja sportlasena on ta tervislike eluviiside propageerija.

Haridus
 1984–1992 Lähte Keskkool
 Tartu ehitus- ja kergetööstuskool, kust sai lisaks keskharidusele müürsepp-puussepp-betoneerija hariduse.
 1998–2003 Kaitseväe Ühendatud Õppeasutuste Kõrgema Sõjakooli põhikursus (rakenduslik kõrgharidus)
 2005 Kaitseväe Ühendatud Õppeasutuste Kõrgemas Sõjakoolis keskastmekursused
 2017 sai sotsiaalteaduste magistrikraadi (cum laude) Tartu Ülikooli majandusteaduskonnast strateegilise juhtimise erialal. Magistritöö teema oli "Kasutajate kaasamine ettevõtte internetiturunduse tõhustamisse OÜ Fitlap näitel".

Teenistus Eesti Kaitseväes

René Laane teenis Eesti Kaitseväes aastatel 1995–2008.
 1996. aastal läbis Kaitseväe Lahingukoolis ajateenijate allohvitseride kursuse, sai nooremseersandi auastme.
 1997. aastal läbis Kaitseväe Lahingukoolis kaadrikaitseväelaste nooremallohvitseride kursuse, sai nooremveebli auastme.
 1998. aastal läbis Taani Kuningriigis demineerimise C-kategooria kursuse.
 Õppis 1998–2003 KVÜÕA Kõrgema Sõjakooli põhikursustel, sai 31. augustil 2000 nooremleitnandi auastme ja 2003. aastal rakendusliku kõrghariduse.
 Õpingute käigus täiendas end Soome Kaitseväe logistika kõrgkoolis Lahtis (Hämeen Rykmentti).
 Pärast õpingute lõpetamist asus teenistusse Tagalapataljonis.
 2003. aastal sai leitnandi auastme.
 Täitis 2005. aastal Logistikakeskuse Tagalapataljoni ülema ülesandeid.
 Astus 2006. aastal KVÜÕA Kõrgema Sõjakooli keskastmekursusele.
 Läks reservi 2008. aastal.
 Tal on reservleitnandi auaste.

Ettevõtlus
 Asutas 2005. aastal ettevõtte AR Partnerid OÜ, mis tegeleb ärinõustamise ja investeeringute juhtimisega.
 Asutas 2015. aastal ettevõtte Fitlap OÜ, mis haldab kaubamärki Fitlap ja tegutseb nii Eestis kui ka USAs. 
 Asutas 2019. aastal ettevõtte Fitlap kaubandus OÜ, mis tegeleb turundusteenuse pakkumisega.

Sport
René Laane on tegelenud tugevalt spordiga alates algklassidest peale.

Ta on saavutanud parimaid tulemusi poksis ja jõutõstmises,
 Kooli ajal tuli palju kordi Tartumaa meistriks odaviskes ja kettaheites.
 2003 tuli poksis üle 91 kg meeste seas Eesti meistrivõistlustel pronksmedalile.
 2004 tuli poksis üle 91 kg meeste seas rahvusvahelisel poksiturniiril "Olümpiakinnas" hõbemedalile.
 2008–2010 tuli neli korda Eesti meistriks jõutõstmises (rinnalt surumine).
 Ta on püstitanud rinnalt surumises üle 125 kg meeste seas 4 Eesti rekordit.
 Rinnalt surumises on parim tulemus 255 kg. 
 2018 võitis Fitness 5 Eesti meistrivõistlustel hõbemedali.
 2022 võitis Hispaanias "Arnold Classic Europe & Fitness Sports Games" võistlusel Fitness challenge kategoorias paarisvõistluse kuldmedali ja individuaalselt pronksmedali.

Muud harrastused
Tegeleb ekstreemspordiga, näiteks langevarjuhüpete, sukeldumise, köiega laskumisega.
Harrastab laskesporti. 

René Laane on jõllitamise Eesti meister tulemusega 42 minutit ja 15 sekundit. Võistlused toimusid 22. augustil 2015 ning tulemus oli teadaolevalt sel ajal ka maailmarekord.

Vabatahtlik tegevus

Mentorlus
René Laane on tegutsenud mentorina 2014. aastast.

Kõige esimese kogemuse mentorina sai programmist ENTRUM.
 René Laane on aidanud arendada koolinoorte ettevõtlikkust koolinoorte arenguprogrammis ENTRUM.
 2004. aastal saavutas René abistamisel start-up "Terviselaager" Järvamaa parima tiimi auhinna. 
 Ta on aastaid aidanud alustavaid ettevõtjaid mentorina EASi mentorprogrammis.
 On olnud Tartu Ärinõuandla mentorklubi mentor.
 Alates 2022. aastast juhendab mentorina ettevõtlikke noori Tartu Ülikooli mentorprogrammis.

Esinemised ja raamatud

Avalikud esinemised
 Taskuhäälingusaade Fitlap OÜ eduloost ja maailma vallutuse plaanidest.
 Taskuhäälingusaade teemal, kuidas e-kanalis teenuste müügis edukas olla.
 Taskuhäälingusaade sisuturundusest ja sisuloomest.
 Taskuhäälingusaade "Energia ülekanne", kus räägiti tervislikust toitumisest.

Raamatute kaasautor
 Rene Poljakov, Heikki Mägi "60 minutiga nädalas vormi", 2016 – kaasautor
 Rene Poljakov, Heikki Mägi, Helena Kõivsaar "Magusaga kaalust alla", 2016 – kaasautor
 René Laane, Heikki Mägi, Irina Tamme "Lihtsad kodused toidud kaalu langetamiseks", 2019 – kaasautor

Isiklikku

 Tütar Crisgel-Berit Poljakov on Eesti meister klassikalises jõutõstmises nii noorte kui avatud naiste kategooria.
 Tema vend Marek Laane (1969–2021) oli Postimehe välisinfo toimetaja, tõlkija, mälumängur ja aktiivne ristsõnade lahendaja. Ta tuli 2018. aastal Eesti meistriks ristsõnade lahendamises.
 Tema emapoolne vanaisa Aleksander Rudolf Laane (1910–1973) oli tõstja ja tõstespordikohtunik.

Viited

Välislingid
 https://www.linkedin.com/in/rene-laane/
 https://www.facebook.com/rene.laane/
 https://www.instagram.com/renelaane/
 fitlap.ee
 fitlap.com

Eesti jõutõstjad
Eesti ettevõtjad
Sündinud 1977